cyanic-selkie/wikianc huggingface dataset:
ครูบาคำหล้า สังวโร
บรรพชา
อุปสมบทเมื่อวันที่ 28 ธันวาคม พ.ศ. 2481 ณ พัทธสีมาวัดมุงเมือง อำเภอเมืองเชียงราย จังหวัดเชียงราย โดยมีพระครูพุทธิสารเวที (แฮด เทววังโส) เจ้าคณะจังหวัดในขณะนั้นเป็นพระอุปัชฌาย์ โดยได้รับฉายาว่า “ฐิตสํวโร” ครูบาคำหล้าเป็นพระที่มีปฏิปทาคล้ายกับครูบาศรีวิชัยมาก เช่น การไม่ฉันเนื้อ การถือฉันมื้อเดียวเป็นวัตร ชอบธุดงค์ และสร้างถาวรวัตถุทั้งศาสนสถาน และสาธารณสถาน ครูบาคำหล้า สังวโร เคยธุดงค์ข้ามไปในเขตเมืองเชียงตุง เมืองพะยาก เมืองเชียงรุ่ง เมืองเลน และเคยจำพรรษาที่เมืองผง(เมืองพง) สหภาพพม่า เป็นเวลา 3 ปี ท่านได้สร้างถาวรวัตถุมากมายในเขตจังหวัดเชียงราย จังหวัดพะเยาและจังหวัดน่าน รวมแล้วไม่ต่ำกว่า 20 แห่ง ใน พ.ศ. 2496 ท่านได้รับนิมนต์จากพระพิมลธรรม (อาสภมหาเถระ) วัดมหาธาตุ ให้ไปศึกษาวิปัสสนากรรมฐาน ณ วัดมหาธาตุ กรุงเทพมหานคร เป็นเวลา 3 เดือน
สร้างและบูรณปฏิสังขรณ์โบราณสถานแผ่นดินล้านนา
ศาสนสถานที่ครูบาคำหล้า สํวโร สร้างนั้น ผู้ออกแบบและร่วมสร้าง ได้แก่ ครูบาอินถา สุทนฺโต ซึ่งเป็นสหธรรมมิกของครูบาคำหล้า ศาสนสถานที่สำคัญที่ครูบาคำหล้าได้บูรณะซ่อมแซม ได้แก่
สาธารณสมบัติที่สำคัญที่ครูบาคำหล้า สํวโร สร้างคือ สะพานข้ามแม่น้ำพุง ตำบลป่าแงะ อำเภอป่าแดด จังหวัดเชียงราย เป็นต้น
มรณภาพ
ครูบาคำหล้า สังวโร ท่านได้เลิกสร้างศาสนสถานโดยเข้าไปจำพรรษาในสำนักสงฆ์ห้วยขุนสวด บ้านแวนโค้ง ตำบลฝายกวาง อำเภอเชียงคำ จังหวัดพะเยา ซึ่งเป็นบริเวณป่าลึกห่างไกลจากการคมนาคมเพื่อบำเพ็ญเพียร ปลายปี พ.ศ. 2532 ครูบาคำหล้า สํวโร ได้ล้มป่วยด้วยโรคลำไส้อักเสบ เข้ารับการรักษาที่โรงพยาบาลเชียงคำ อำเภอเชียงคำ จังหวัดพะเยา และโรงพยาบาลเชียงรายประชานุเคราะห์ จังหวัดเชียงรายหลายครั้ง แต่อาการก็ไม่ทุเลาลง ท่านถึงแก่มรณภาพ ณ ตึกสงฆ์อาพาธ โรงพยาบาลเชียงรายประชานุเคราะห์ เมื่อวันที่ 8 มกราคม พ.ศ. 2533 ศพของครูบาคำหล้า ฌาปนกิจ ณ สำนักสงฆ์ห้วยขุนสวด บ้านแวนโค้ง ตำบลฝายกวาง อำเภอเชียงคำ จังหวัดพะเยา เมื่อวันที่ 28 มีนาคม พ.ศ. 2535
ยูฟ่าแชมเปียนส์ลีก นัดชิงชนะเลิศ 2023
ยูฟ่าแชมเปียนส์ลีก นัดชิงชนะเลิศ 2023 จะเป็นนัดชิงชนะเลิศของยูฟ่าแชมเปียนส์ลีก ฤดูกาล 2022–23 ซึ่งเป็นฤดูกาลที่ 68 ของการแข่งขันฟุตบอลสโมสรยุโรประดับสูงสุด และเป็นฤดูกาลที่ 31 นับตั้งแต่เปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก โดยจะแข่งขันที่สนามกีฬาโอลิมปิกอาทาทืร์ค ในอิสตันบูล ประเทศตุรกี ในวันที่ 10 มิถุนายน ค.ศ. 2023
เดิมนัดชิงชนะเลิศมีกำหนดการแข่งขันที่สนามกีฬาเวมบลีย์ ในลอนดอน ประเทศอังกฤษ อย่างไรก็ตาม เนื่องด้วยการย้ายสนามแข่งขันนัดชิงชนะเลิศ ในปี ค.ศ. 2020 เนื่องจากการระบาดทั่วของโควิด-19 ในทวีปยุโรป ทำให้กำหนดการเป็นเจ้าภาพนัดชิงชนะเลิศในครั้งต่อไปถูกเลื่อนไปหนึ่งปี ทำให้อัลลีอันทซ์อาเรนา ในมิวนิก ได้รับมอบหมายให้เป็นสนามแข่งขันนัดชิงชนะเลิศในปี ค.ศ. 2023 แต่เมื่อนัดชิงชนะเลิศในปี ค.ศ. 2021 ที่มีกำหนดการที่จะลงเล่นในอิสตันบูลได้ย้ายสนามแข่งขันออกไปเนื่องด้วยการระบาดทั่วของโควิด-19 ในประเทศตุรกี นัดชิงชนะเลิศในปี ค.ศ. 2023 จึงย้ายไปลงเล่นในอิสตันบลูแทน ขณะที่ ในปัจจุบันได้มีกำหนดการแข่งขันที่มิวนิก ในปี ค.ศ. 2025
ทีมชนะเลิศจะผ่านเข้าสู่รอบแบ่งกลุ่ม ยูฟ่าแชมเปียนส์ลีก ฤดูกาล 2023–24 โดยอัตโนมัติ รวมทั้ง จะได้รับสิทธิ์ในการแข่งขันกับทีมชนะเลิศยูฟ่ายูโรปาลีก ฤดูกาล 2022–23 ในยูฟ่าซูเปอร์คัพ 2023 นอกจากนี้ จะได้รับสิทธิ์ลงเล่นฟุตบอลชิงแชมป์สโมสรโลก 2023
เส้นทางสู่นัดชิงชนะเลิศ
หมายเหตุ: ในผลการแข่งขันทั้งหมดด้านล่างนี้ ผลของทีมที่ได้เข้าชิงชนะเลิศจะขึ้นต้นก่อน (H: เหย้า; A: เยือน)
รายละเอียด
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
เยห์เยห์เยห์
"เยห์เยห์เยห์" (Yeah Yeah Yeah) เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สี่จากสตูดิโออัลบั้มที่สอง บอร์นพิงก์ (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป เพลงเขียนโดยกูช, จีซู และโรเซ และเรียบเรียงโดยกูช, วีวีเอ็น, อาร์. ที และไอดีโอ "เยห์เยห์เยห์" เป็นเพลงรักแนวป็อปร็อกและซินท์ป็อป มีเนื้อเพลงเกี่ยวกับความเกรงกลัวและความเจ็บปวดจากการตกหลุมรักอีกครั้ง
"เยห์เยห์เยห์" ได้รับคำวิจารณ์เชิงบวกจากนักวิจารณ์เพลง โดยยกย่องการผลิตซินท์ดิสโกและเลือกให้เป็นเพลงโดดเด่นจากอัลบั้ม "เยห์เยห์เยห์" ขึ้นสูงสุดที่อันดับสิบสามบนชาร์ต บิลบอร์ด โกลบอล 200 อันดับเก้าบน บิลบอร์ด เวิลด์ดิจิทัลซองเซลส์ และติดสิบอันดับแรกในฟิลิปปินส์ มาเลเซีย และเวียดนาม
เบื้องหลัง
"เยห์เยห์เยห์" ได้รับการประกาศให้เป็นเพลงลำดับที่สี่ของ บอร์นพิงก์ เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ และยังเปิดเผยว่าทั้งจีซูและโรเซ ต่างมีส่วนร่วมในการเขียนเพลงนี้ด้วย
เนื้อร้องและการผลิต
ระหว่างการจัดสตรีมเพลงบนสเตชันเฮด โรเซเผยว่าเธอรู้สึกสนุกมากเพียงใดขณะเขียนเพลง "เยห์เยห์เยห์" ร่วมกับจีซู หนึ่งในสมาชิกวง พวกเรากำลัง "ร้องเพลงอยู่หน้าคอมพิวเตอร์" และ "ระดมความคิด" เกี่ยวกับ "สถานการณ์สนุก ๆ เช่นนี้ ว่าเราจะเขียนเกี่ยวกับอะไร" เพลงถูกบันทึกเสียงที่เดอะแบล็กเลเบิล ในโซล เกาหลีใต้ โดยมีกูช, วีวีเอ็น, อาร์. ที และไอดีโอ เป็นผู้ประพันธ์ดนตรี เพลงอยู่ในอัตราจังหวะ 4 4 (Common time) เขียนด้วยคีย์ซีไมเนอร์และเร็ว 124 จังหวะต่อนาที
"เยห์เยห์เยห์" เป็นเพลงรักแนวป็อปร็อกและซินท์ป็อปผสมผสานกับดนตรีป็อปที่มีความเป็นซินท์ดิสโกช่วงคริสต์ทศวรรษ 1980 โดยออลมิวสิกระบุว่า "มีลักษณะแบบนิวเวฟ" (new wave-esque) เพลงขับเคลื่อนด้วยเครื่องสังเคราะห์เสียงแบบเรโทร, การริฟกีตาร์อย่างเรียบง่าย และดนตรีแดนซ์ที่มีชีวิตชีวาในท่อนคอรัส  ด้านเนื้อเพลงเกี่ยวกับความเกรงกลัวและความเจ็บปวดจากการตกหลุมรักอีกครั้งกับใครบางคนที่คาดไม่ถึง เห็นได้จากท่อนที่ร้องว่า "What is this again? I don’t even know myself/ Why did you show up? What is it that I keep remembering", but ultimately want the lover to "just say yeah yeah yeah" นักวิจารณ์หลายคนเปรียบเทียบเสียงที่ฟังดู "เบาแต่มีจังหวะสนุก" กับเพลงอื่น ๆ ของวงอย่าง "เลิฟซิกเกิลส์", "เพลย์อิงวิทไฟร์" และ "ฟอร์เอเวอร์ยัง"
พฤติการณ์เชิงพาณิชย์
"เยห์เยห์เยห์" เปิดตัวที่อันดับ 43 บนชาร์ต บิลบอร์ด โกลบอล 200 และอันดับที่ 27 บนชาร์ต บิลบอร์ด โกลบอลคลูชันยูเอส ในเกาหลีใต้ เพลงเปิดตัวที่อันดับ 103 และขึ้นสูงสุดที่อันดับ 53 บนเซอร์เคิลดิจิทัลชาร์ต ในสหรัฐ เพลงไม่ได้เข้าชาร์ตบิลบอร์ด ฮอต 100 แต่ก็สามารถขึ้นสูงสุดที่อันดับเก้าบน บิลบอร์ด เวิลด์ดิจิทัลซองเซลส์ นอกจากนั้นยังติดสิบอันดับแรกบนชาร์ต บิลบอร์ด ของฟิลิปปินส์ มาเลเซีย และเวียดนาม
อะลาดิน (วงดนตรี)
อะลาดิน เป็นวงดนตรีสัญชาติไทยแนวฮิปฮอปและอัลเทอร์เนทีฟ โดยอัลบั้มชุดแรก อะลาดิน ตามชื่อวง ประสบความสำเร็จอย่างมาก มีผลงานที่เป็นที่รู้จักได้แก่ นางมารร้าย, แอบมอง , ศรีทน , อยากพบเธอ
ประวัติ
กลุ่มนักดนตรีฝีมือดีรวมตัวกันเล่นดนตรี จนได้เจอกับ ไก่ (สุธี แสงเสรีชน) ออกอัลบั้ม ในชุดเดียวกับชื่อวง อะลาดิน ความซุกซน บวกกับทักษะการเล่นดนตรีและการแสดงของพวกเขา สร้างความน่าสนใจได้อย่างมาก เมื่อรวมกับความสามารถของ Producer ทำให้งานในอัลบั้มชุดนี้ที่หน้าปกเป็น สมาชิกในวงวาดเป็นตัวการ์ตูน ความหลากหลายของอัลบั้มชุดนี้
นิวอัมสเตอร์ดัม
นิวอัมสเตอร์ดัม (New Amsterdam; Nieuw Amsterdam, หรือ ) คืออดีตนิคมชาวดัตช์ในศตวรรษที่ 17 ตั้งอยู่ทางปลายทิศใต้สุดของเกาะแมนแฮตตัน เป็นศูนย์กลางการปกครองอาณานิคมในนิวเนเธอร์แลนด์ ส่วน ฟักโตไร เป็นที่ตั้งถิ่นฐานนอกฟอร์ตอัมสเตอร์ดัม นิวอัมสเตอร์ดัมมีป้อมตั้งอยู่บนจุดยุทธศาสตร์ทางปลายทิศสใต้ของเกาะแมนแฮตตัน และมีความสำคัญทางด้านการปกป้องปฏิบัติการการค้าขนสัตว์ของบริษัทอินเดียตะวันตกของดัตช์ (Dutch West India Company) บริเวณแม่น้ำนอร์ท (แม่น้ำฮัดสัน) ในปี ค.ศ. 1624 ได้เป็นส่วนหนึ่งของสาธารณรัฐดัตช์และเป็นเมืองหลักของจังหวัดในปี 1625
เมื่อปี 1655 ประชากรของนิวเนเธอร์แลนด์เพิ่มขึ้นเป็น 2,000 คน โดยมีประชากร 1,500 คนอยู่ในนิวอัมสเตอร์ดัม ในปี ค.ศ. 1664 ประชากรในนิวเนเธอร์แลนด์ทะลุขึ้นเป็น 9,000 คน โดยมีประชากร 2,500 คน อยู่ในนิวอัมสเตอร์ดัม และมี 1,000 คนอยู่ในฟอร์ตออเรนจ์ ส่วนที่เหลืออยู่เมืองอื่นและหมู่บ้านอื่น
ในปี ค.ศ. 1664 อังกฤษได้เข้ามาครอบครองนิวอัมสเตอร์ดัมและเปลี่ยนชื่อมาเป็นนิวยอร์ก ตามชื่อเมืองยอร์กในยอร์กเชียร์ หลังจากสงครามอังกฤษ-เนเธอร์แลนด์ครั้งที่สองระหว่างปี ค.ศ. 1665–1667 อังกฤษและสหจังหวัดดัตช์ได้ลงนามตกลงสถานภาพปัจจุบันในสนธิสัญญาเบรดา อังกฤษได้เกาะแมนแฮตตัน ส่วนดัตช์ยอมยกเมืองและส่วนที่เหลือของอาณานิคม ขณะที่อังกฤษยอมสละซูรินามในอเมริกาใต้อย่างเป็นทางการ รวมถึงเกาะรันในอินเดียตะวันออกให้ดัตช์ที่ยังเข้าควบคุมผลประโยชน์ในหมู่เกาะเครื่องเทศ ในปัจจุบันพื้นที่ส่วนใหญ่ที่เคยเป็นนิวอัมสเตอร์ดัมคือนครนิวยอร์ก
วิกฤตการณ์การเงินโชวะ
วิกฤตการณ์ทางการเงินโชวะเกิดขึ้นจากการที่เศรษฐกิจของญี่ปุ่นขยายตัวอย่างมากภายหลังสงครามโลกครั้งที่หนึ่ง ภาคเอกชนต่างเพิ่มการลงทุนอย่างหนักหน่วงเพื่อเพิ่มกำลังผลิต ทำให้เกิดภาวะฟองสบู่ การชะลอตัวทางเศรษฐกิจภายหลังปี ค.ศ. 1920 และ แผ่นดินไหวครั้งใหญ่คันโต ในปี ค.ศ. 1923 ก็ทำให้เกิดภาวะเศรษฐกิจตกต่ำขึ้น ซึ่งทำให้กิจการจำนวนมากต้องปิดตัวลง จนรัฐบาลต้องเข้าแทรกแทรงธนาคารกลางญี่ปุ่น ให้ออก "ตราสารธรณีภิบัติภัย" ซึ่งเป็นตราสารหนี้แบบซื้อลดขึ้น เพื่อประคับประคองกิจการของธนาคารพาณิชย์ จนกระทั่งในเดือนมกราคม ค.ศ. 1927 เมื่อรัฐบาลจะทำการซื้อตราสารคืน ทำให้เกิดข่าวลือแพร่สะพัดไปทั่วว่า ธนาคารพาณิชย์ที่ถือครองตราสารอาจจะล้มละลาย ส่งผลให้เกิดการแห่ถอนเงินใน 37 ธนาคารทั่วญี่ปุ่น ทำให้ต้องพึ่ง ไซบะสึ ซึ่งเป็นกลุ่มบริษัทยักษ์ใหญ่แถวหน้าของประเทศ อาทิ มิตซูบิชิ, ซุมิโตะโมะ เป็นต้น เข้ามาจัดการปัญหา รัฐบาลพยายามตราพระราชกฤษฎีกาเป็นการฉุกเฉินขึ้นเพื่อเปิดทางให้ธนาคารกลางญี่ปุ่นขยายวงเงินกู้เพื่อรักษากิจการของธนาคารเหล่านี้ แต่ก็ถูกยับยั้งโดยคณะองคมนตรี และนายกรัฐมนตรีถูกกดดันจนลาออก
นายกรัฐมนตรีคนใหม่ ทะนะกะ กิอิชิ ได้ควบคุมสถานการณ์ด้วยการประกาศวันหยุดธนาคารเป็นเวลาสามสัปดาห์และออกวงเงินกู้ฉุกเฉิน แม้จะบรรเทาปัญหาไปได้ แต่ก็ทำให้ธนาคารรายย่อยหลาย ๆ แห่งต้องปิดกิจการลง อย่างไรก็ตาม 5 เครือบริษัทผู้นำในไซบะสึนั้นมีอิทธิพลเหนือภาคธนาคารญี่ปุ่นไปจนสิ้นสุดสงครามโลกครั้งที่สอง
ไข้ซิกา
ไข้ซิกา หรือโรคไวรัสซิกา เป็นโรคติดเชื้ออย่างหนึ่งเกิดจากเชื้อไวรัสซิกา ผู้ป่วยส่วนใหญ่ไม่มีอาการ หรือมีอาการเล็กน้อยคล้ายกับไข้เดงกี อาการมักคงอยู่ไม่เกินเจ็ดวัน โดยอาการเหล่านี้เช่น ไข้ ตาแดง ปวดข้อ ปวดหัว ผื่นแดง เป็นต้น ยังไม่มีรายงานว่ามีผู้ป่วยเสียชีวิตจากโรคนี้ ภาวะนี้สัมพันธ์กับการเกิดกลุ่มอาการกิลแลงบาร์เรอีกด้วย
ไข้ซิกาติดต่อผ่านทางการถูกยุง Aedes เช่น ยุงลาย กัด เป็นส่วนใหญ่ และยังอาจติดต่อผ่านทางการมีเพศสัมพันธ์และการถ่ายเลือด ได้ด้วย เชื้ออาจติดต่อผ่านทางมารดาไปยังทารกและทำให้ทารกมีศีรษะเล็กได้ การวินิจฉัยทำได้โดยการตรวจหา RNA ของไวรัสในเลือด ปัสสาวะ หรือน้ำลายจากผู้ป่วย
การป้องกันทำได้โดยการลดโอกาสการถูกยุงกัดในพื้นที่ที่มีการระบาด ทำได้โดยการใช้สารไล่แมลง การปกคลุมร่างกาย การใช้มุ้ง และการกำจัดแหล่งเพาะพันธุ์ยุงเช่นในน้ำนิ่ง ปัจจุบันยังไม่มีวัคซีนที่ได้ผลดี บุคลากรทางสาธารณสุขเริ่มให้คำแนะนำแก่คู่สามีภรรยาในพื้นที่ระบาดว่าให้ชะลอการมีบุตรออกไปก่อน และแนะนำให้สตรีมีครรภ์งดการเดินทางไปยังพื้นที่ระบาด การรักษาทำได้ด้วยวิธีรักษาประคับประคอง ยังไม่มีการรักษาจำเพาะที่มีประโยชน์ ส่วนใหญ่ใช้ยาแก้ปวดลดไข้เข่นพาราเซตามอลเพื่อบรรเทาอาการ ส่วนใหญ่ไม่มีความจำเป็นต้องรับไว้รักษาในโรงพยาบาล
ไวรัสนี้ถูกแยกได้สำเร็จครั้งแรกเมื่อ ค.ศ. 1947 การระบาดในมนุษย์มีบันทึกไว้ครั้งแรกเมื่อ ค.ศ. 2007 ในสหพันธรัฐไมโครนีเซีย จนถึงมกราคม ค.ศ. 2016 มีการพบโรคนี้ในกว่า 20 พื้นที่ของสหรัฐอเมริกา นอกจากนี้ยังพบได้ในแอฟริกา เอเชีย และในเขตแปซิฟิก องค์การอนามัยโลกได้ประกาศให้การระบาดของโรคนี้เป็นหัวข้อฉุกเฉินนานาชาติทางสุขภาพเมื่อกุมภาพันธ์ ค.ศ. 2016 หลังจากมีการระบาดของโรคนี้ในประเทศบราซิลเมื่อ ค.ศ. 2015
อาการและอาการแสดง
ผู้ติดเชื้อส่วนใหญ่ไม่มีอาการหรือมีอาการเพียงเล็กน้อย อาการเหล่านี้ได้แก่ ไข้ ผื่น เยื่อบุตาอักเสบ (ตาแดง) ปวดกล้ามเนื้อ ปวดข้อ ปวดศีรษะ ซึ่งคล้ายคลึงกับอาการของไข้เดงกีหรือไข้ชิคุนกุนยา ปัจจุบันยังไม่มีข้อมูลของระยะฟักตัวที่แน่ชัด แต่เชื่อกันว่าอยู่ที่ประมาณ 2-7 วัน ผู้ป่วยจะมีอาการอยู่ประมาณ 5-7 วัน อาการเหล่านี้มักไม่เป็นมากถึงขั้นที่ทำให้ผู้ป่วยเดินทางไปโรงพยาบาล
เนื่องจากโรคนี้มีอาการคล้ายกับไข้เดงกี จึงมีความกังวลว่าผู้ป่วยอาจมีอาการเลือดออกผิดปกติในลักษณะเดียวกันได้ อย่างไรก็ดีมีรายงานผู้ป่วยที่มีอาการเช่นนี้เพียง 1 ราย โดยมีเลือดออกมากับน้ำอสุจิ
กลุ่มอาการกิลแลง-บาร์เร
พบว่าการติดเชื้อซิกามีความสัมพันธ์อย่างมากกับการเกิดกลุ่มอาการกิลแลง-บาร์เร ซึ่งเป็นอาการอ่อนแรงเฉียบพลันที่เกิดจากภาวะภูมิคุ้มกันตนเองไปทำลายเส้นประสาทส่วนปลาย จึงเกิดเป็นอาการอ่อนแรง แม้จะมีการพบว่ามีผู้ป่วยบางรายป่วยจากกลุ่มอาการกิลแลง-บาร์เรและติดเชื้อซิกาไปพร้อม ๆ กัน แต่ก็เป็นการยากที่จะพิสูจน์ว่าการติดไวรัสซิกาเป็นสาเหตุของกลุ่มอาการกิลแลง-บาร์เร หลายประเทศที่มีการระบาดของไวรัสซิการายงานว่ามีจำนวนผู้ป่วยกลุ่มอาการกิลแลง-บาร์เรเพิ่มขึ้น ตัวอย่างเช่นในการระบาดของไวรัสซิกาในเฟรนช์โปลินีเซียเมื่อ ค.ศ. 2013-2014 มีรายงานผู้ป่วยกลุ่มอาการกิลแลง-บาร์เร 42 ราย ในระยะเวลา 3 เดือน สูงกว่าที่พบในภาวะปกติ โดยพบเพียง 3-10 รายต่อปี
ระหว่างการตั้งครรภ์
เชื่อกันว่าโรคนี้สามารถถ่ายทอดจากมารดาไปยังทารกในครรภ์ได้ และทำให้ทารกมีศีรษะเล็ก อย่างไรก็ดีกรณีเช่นนี้ยังมีรายงานตีพิมพ์ไม่มากนัก
พฤศจิกายน 2558 กระทรวงสาธารณสุขบราซิลรายงานว่าตรวจพบความสัมพันธ์ระหว่างไวรัสซิกากับการเกิดภาวะศีรษะเล็กในทารกแรกเกิดในตะวันออกเฉียงเหนือของบราซิล อ้างอิงจากกรณีผู้ป่วยทารกสองรายที่มีภาวะศีรษะเล็กรุนแรง และผลการตรวจเจาะน้ำคร่ำพบมีไวรัสซิกาในน้ำคร่ำ   รายงานเมื่อ 5 มกราคม 2559 ระบุว่าผลการตรวจอัลตราซาวนด์ทารกสองรายนี้พบว่ามีศีรษะเล็กจากการที่เนื้อสมองบางส่วนถูกทำลาย ในจำนวนนี้หนึ่งรายพบมีแคลเซียมจับในตาและมีตาเล็กด้วย กระทรวงฯ ของบราซิลได้รายงานยืนยันในเวลาต่อมาว่ากรณีที่เคยมีข้อสังเกตถึงความสัมพันธ์ระหว่างการติดเชื้อซิกาและการเกิดทารกมีศีรษะเล็กนั้นมีความสัมพันธ์กันจริง โดยตรวจพบผู้ป่วยทารกแรกเกิดมีศีรษะเล็ก 2,400 รายในประเทศใน พ.ศ. 2558 นับจนถึง 12 ธันวาคม และเสียชีวิต 29 ราย
แหล่งสะสมเชื้อ
ไวรัสซิกาเป็นไวรัสในกลุ่มฟลาวิไวรัสซึ่งติดต่อโดยมียุงเป็นพาหะ มีความใกล้เคียงกับไวรัสเดงกีที่ทำให้เกิดโรคไข้เลือดออก เชื้อนี้มียุงเป็นพาหะ แต่สัตว์ที่เป็นแหล่งกักเก็บเชื้อนั้นยังไม่เป็นที่ทราบแน่ชัด ทราบเพียงแต่ว่ามีการค้นพบหลักฐานทางวิทยาอิมมูนในลิงและสัตว์ฟันแทะในแอฟริกาตะวันตก
การติดต่อ
โรคนี้ติดต่อผ่านการถูกยุงในจีนัส Aedes (เช่น ยุงลายบ้าน Aedes aegypti) ที่มีเชื้อกัด นอกจากนี้ยังพบเชื้อนี้ในยุงอื่นๆ เช่น Aedes africanus, Aedes apicoargenteus, Aedes luteocephalus, Aedes albopictus , Aedes vittatus, และ Aedes furcifer การระบาดที่เกาะแยพเมื่อ ค.ศ. 2007 เกิดโดยมียุง Aedes hensilli เป็นพาหะ ในขณะที่การระบาดในเฟรนช์โพลินิเซียเมื่อ ค.ศ. 2013 เกิดโดยมียุง Aedes polynesiensis เป็นพาหะ
กษิดิ์เดช เวทยาวงศ์
ระดับนานาชาติ
ทีมชาติไทยชุด ยู-19
ระดับสโมสร
เอสซีจี เมืองทอง ยูไนเต็ด
หมายเลขชายธง
หมายเลขชายธง คือสิ่งระบุตัวตนของเรือในกองทัพเรือสหราชอาณาจักร และกองทัพเรืออื่น ๆ ในทวีปยุโรปรวมถึงประเทศในเครือจักรภพแห่งประชาชาติ (แต่เดิมก่อนปี พ.ศ. 2491 ถูกเรียกโดยสากลว่า หมายเลขห้อยกำกับ pendant number) ซึ่งในอดีตนั้น เรือของกองทัพเรือจะชักธงขึ้นเพื่อระบุสังกัดกองเรือหรือประเภทของเรือ ตัวอย่างเช่น กองทัพเรือสหราชอาณาจักรใช้ธงเบอร์กี้ (burgee) สีแดงสำหรับเรือตอร์ปิโด และธงยาวปลายเรียว (pennant) ที่มีตัว H สำหรับเรือพิฆาตตอร์ปิโด โดยการเพิ่มหมายเลขไปบนธงเบอร์กี้อีกนั้นก็เพื่อระบุตัวตนของเรือแต่ละลำโดยไม่ซ้ำกันนั่นเอง
ในระบบปัจจุบัน ตัวอักษรนำหน้า (prefix) จะเรียกว่า อักษรธงหลัก (flag superior)  ใช้สำหรับการระบุประเภทของเรือ และคำต่อท้าย (suffix) ที่เป็นตัวเลข เรียกว่า อักษรธงรอง (flag inferior)  ใช้ในการระบุตัวตนของเรือแต่ละลำโดยไม่ซ้ำกัน หมายเลขชายธงบางชุดอาจจะประกอบเพียงอักษรธงรอง ไม่มีอักษรธงหลัก
ระบบของราชนาวี
ราชนาวีหรือกองทัพเรือของสหราชอาณาจักรใช้ระบบธงยาวปลายเรียว (pennant) เพื่อจำแนกประเภทของเรือครั้งแรกในปี พ.ศ. 2204 โดยการประกาศว่าเรือทุกลำที่เป็นเรือหลวงของพระเจ้าแผ่นดินจะต้องประดับธงยูเนียนแจ็ก (union pennant) โดยมีความแตกต่างเด่นชัดมากขึ้นเมื่อมีการประกาศในปี พ.ศ. 2217 ไม่ให้เรือพาณิชย์ลำใด ๆ ชักธงยาวปลายเรียว (pennant) บนเรือของตน
ระบบตัวเลขชายธงถูกนำมาใช้งานก่อนสงครามโลกครั้งที่หนึ่งเพื่อแยกความแตกต่างระหว่างเรือที่มีชื่อเดียวกันหรือรูปทรงคลายคลึงกัน เพื่อลดความผิดพลาดและความปลอดภัยในการสื่อสาร และใช้เพื่อแยกในการจดจำเมื่อเรือชั้นเดียวกันมาจอดอยู่ด้วยกัน ตามธรรมเนียมแล้ว จะมีการรายงานหมายเลขชายธงด้วยเครื่องหมายมหัพภาค (full stop) "." ระหว่างธงหลักหรือธงรองและหมายเลข แม้ว่าธรรมเนียมปฏิบัตินี้จะค่อย ๆ ถูกเลิกปฏิบัติไป จากภาพถ่ายในช่วงสงครามโลกประมาณปี พ.ศ. 2467 ที่ไม่มีการใช้สัญลักษณ์มหัพภาคบนตัวเรือแล้ว ระบบหมายเลขชายธงนี้ถูกใช้ตลอดช่วงเวลาในยุคของกองทัพเรือจักรวรรดิอังกฤษ เพื่อให้เรือแต่ละลำสามารถถ่ายโอนไปยังกองทัพเรืออื่น ๆ ได้โดยไม่ต้องเปลี่ยนแปลงหมายเลขชายธง
เดิมทีหมายเลขชายธงถูกจัดสรรโดยฐานทัพเรือแต่ละแห่ง และเมื่อเรือเปลี่ยนฐานทัพเรือที่สังกัด ก็จะมีการจัดสรรหมายเลขใหม่ให้ หลังจากนั้นกรมทหารเรือ (Admiralty) เข้ามาดูแลกองทัพเรือทั้งหมด และจัดทำ "บัญชีรายชื่อเรือ" ในปี พ.ศ. 2453 โดยจัดกลุ่มเรือตามประเภทของธงที่อยู่ในประเภทเดียวกัน นอกจากนั้น เรือในกองเรือที่ 2 และกองเรือที่ 3 (เช่น กองหนุน) จะมีอักษรธงหลักชุดรองเพื่อระบุว่าตนมาจากฐานทัพเรือใดที่ประจำการอยู่ เช่น "C" สำหรับ อู่ต่อเรือชาแธม, "D" สำหรับ ฐานทัพเรือเดวอนพอร์ท, "N" สำหรับ นอร์ และ "P" สำหรับ พอร์ตสมัท โดยในตอนแรก เรือพิฆาตถูกจัดอักษรธงหลักว่า "H" แต่เนื่องจากค่าอักษรดังกล่าวสามารถผสมกับชุดตัวเลขได้เพียงหนึ่งร้อยชุดเท่านั้น คือ H00 ถึง H99 จึงได้มีการจัดสรรตัวอักษร "G" และ "R" ด้วย ซึ่งเมื่อมีเรือจม หมายเลขห้อยกำกับ (pendant number)  เดิมที่เสียไปจะถูกจัดสรรให้กับเรือลำใหม่หลังจากนั้น
อักษรธงหลักสำหรับชั้นเรือทั้งหมดมักจะถูกเปลี่ยนในขณะที่จำนวนทั้งหมดยังจำนวนเท่าเดิม ตัวอย่างเช่น ในปี พ.ศ. 2483 ราชนาวีเปลี่ยนตัวอักษร "I" และ "D" สลับกันไปมา (เช่น D18 เปลี่ยนเป็น I18 และ I18 เปลี่ยนเป็น D18) และในปี พ.ศ. 2491 อักษร "K", "L" และ "U" ทั้งหมดเปลี่ยนเป็นอักษร "F" หากมีความขัดแย้งกันในชุดตัวเลข ให้เติมเลข 2 หน้าหมายเลขห้อยกำกับ
ในช่วงทศวรรษที่ 1970 กองเรือได้หยุดการออกหมายเลขชายธงให้กับเรือดำน้ำหลังจากเข้าสู่ยุคของเรือนิวเคลียร์ ด้วยเหตุผลว่า เรือเหล่านี้ใช้เวลาบนผิวน้ำน้อยเกินไป อย่างไรก็ตาม ก็ยังคงมีการออกหมายเลขให้กับเรือดำน้ำต่อหลังจากนั้น
เรือหลวงแลงคาสเตอร์ ได้รับการจัดหมายเลขชายธงเป็น F232 ในครั้งแรก จนกระทั่งราชนาวีทราบในภายหลังว่า หมายเลข 232 เป็นรูปแบบตัวเลขมาตรฐานสำหรับเรือที่เกยตื้น ด้วยเหตุผลด้านโชคลางซึ่งชาวเรือเชื่อถือเป็นอย่างมาก เรือจึงถูกเปลี่ยนหมายเลขชายธงเป็น F229
ไม่มีอักษรธงหลัก
หมายเลขห้อยกำกับหมายเลข 13 ไม่มีการจัดสรรให้ใช้งาน
อักษรธงหลัก
หมายเลขห้อยกำกับหมายเลข 13 ไม่มีการจัดสรรให้ใช้งานกับหมายเลขธงหลัก และตัวอักษร J กับ K ใช้กับตัวเลขสามชุดเนื่องจากจำนวนเรือในชุดอักษรมีมากเกินกว่าเลขสองชุด
อักษรธงรอง
อักษรธงรองถูกนำไปใช้งานกับเรือดำน้ำ ซึ่งเรือดำน้ำของราชนาวีที่ใช้อักษร "H" และ "L" และเรือของสหรัฐบางลำที่มีการถ่ายโอนมา มีเพียงแค่ตัวเลขเท่านั้น ในกรณีเหล่านี้ หมายเลขห้อยกำกับเป็นเพียงแค่หมายเลขตัวเรือที่ถูกกลับด้านเท่านั้น (เช่น L24 เมื่อนำมาใช้ห้อยกำกับจะเป็น "24L") ซึ่งภาพถ่ายก่อนสงครามแสดงให้เห็นหมายเลขห้อยกำกับอยู่กับหมายเลขธงรองอย่างถูกต้อง แต่ภาพถ่ายในช่วงสงครามแสดงให้เห็นว่าตัวเลขมักจะถูกวาดถอยหลัง และอักษรธงรองมักจะถูกวาดไว้ในตำแหน่งธงหลัก นอกจากนี้ มีการไม่ใช้อักษร "U" ในธงรองเนี่องจากเป็นการป้องกันไม่ให้ดูสับสนว่าเรือลำดังกล่าวเป็นเรือชนิดเดียวกันกับเรืออู (U-boat) ของเยอรมนี และด้วยเหตุผลเดียวกัน จึงไม่มีการใช้อักษร "V" ด้วย หมายเลขห้อยกำกับ 00–10, 13 รวมถึงหมายเลขที่ลงท้ายด้วย 0 จะไม่ได้รับการจัดสรรให้กับอักษรธงรอง
หลัง พ.ศ. 2491
หลังสงครามโลกครั้งที่สอง ในปี พ.ศ. 2491 ราชนาวีได้นำหมายเลขชายธงมาปรับใช้ โดยอักษรธงหลักจะระบุประเภทพื้นฐานของเรือ ซึ่ง "F" และ "A" ใช้ตัวเลขสองหลักหรือสามหลัก และ "L" และ "P" ใช้ตัวเลขไม่เกินสี่หลัก และหลักการเดิมเกี่ยวกับเลข 13 ยังคงเดิมอยู่ คือไม่มีการนำมาใช้งาน (เช่น เรือบรรทุกเฮลิคอปเตอร์ เรือหลวงโอเชียน (L12) ตามด้วย เรือหลวงอัลเบียน (L14))
พ.ศ. 2468 – 2482
ตั้งแต่ปี พ.ศ. 2468 ในเรือของผู้นำกองเรือ (Flotilla leaders) นั้นจะไม่มีการเขียนหมายเลขห้อยกำกับ แต่จะมีการทาแถบสีความกว้าง 4 ฟุต (1.2 เมตร) แทน บริเวณวงรอบด้านหน้า สำหรับผู้นำหมู่เรือ (Division) จะมีการเขียนเลขห้อยกำกับ และมีแถบสีทีแคบกว่าคือความยาว 2 ฟุต (0.61 เมตร) บริเวณช่องด้านหน้า พร้อมกับแถบสียาว 3 ฟุต (0.91 เมตร) บริเวณด้านบน ซึ่งในกองเรือเมดิเตอร์เรเนียน (Mediterranean Fleet) และกองเรือแอตแลนติก (Atlantic Fleet) จะใช้แถบผู้นำกองเรือสีดำ และท้ายสุดกองเรือบ้าน (Home Fleet) จะใช้แถบผู้นำกองเรือสีขาว โดยเรือภายในกองเรือต่าง ๆ จะใช้แถบสีต่าง ๆ ในการระบุสังกัดและตัวตนของตนเอง ซึ่งตั้งแต่ปี พ.ศ. 2468 มีการใช้แถบสีดังต่อไปนี้
สงครามโลกครั้งที่สอง
เมื่อมีเรือพิฆาตแบบปล่องเดี่ยว (Single funnelled destroyer) เข้าประจำการกองเรือชั้นเจในปี พ.ศ. 2482 และด้วยจำนวนของกองเรือที่เพิ่มขึ้น ระบบก็ได้เปลี่ยนแปลงไปตามจำนวนที่เพิ่มขึ้นนั้น โดยเรือแบบปล่องเดี่ยวจะใช้แถบความลึก 3 ฟุต (0.91 เมตร) สำหรับผู้นำกองเรือ และสำหรับผู้นำหมู่เรือจะใช้แถบแนวตั้งความกว้าง 2 ฟุต (0.61 เมตร) และแถบความยาว 6 ฟุต (1.8 เมตร) ด้านใต้แถบของผู้นำกองเรือ แถบผู้นำสีขาวจะใช้สำหรับกองเรือบ้าน (Home Fleet) สีแดงใช้สำหรับกองเรือเมดิเตอร์เรเนียน (Mediterranean Fleet) และระบบแถบสีของกองเรือเปลี่ยนเป็นดังต่อไปนี้
แถบกองเรือถูกนำมาใช้งานตลอดช่วงของสงครามแม้ว่าจะเกิดความสูญเสียระหว่างการปฏิบัติการก็ตาม ซึ่งจากทั้งข้อกำหนดในการปฏิบัติระหว่างปฏิบัติการ และการต่อเรือใหม่เพิ่มเติมเพื่อนำเข้าประจำการในกองเรือจะทำลายรูปแบบที่ถูกจำแนกไว้อยู่ก่อนแล้วของกองเรือพิฆาต เรือหลายลำถูกนำไปใช้งานในภารกิจต่าง ๆ ตามความจำเป็นหรือความพร้อมของเรือ และมักถูกจัดกลุ่มขึ้นใหม่กลายเป็นกลุ่มเรือคุ้มกัน ที่ประกอบไปด้วยเรือหลากหลายประเภท เช่น เรือสลุปศึก เรือคอร์เวต เรือฟริเกต และเรือบรรทุกเครื่องบินคุ้มกัน ซึ่งกลุ่มเรือคุ้มกันบางกลุ่มใช้ระบบแถบบนปล่องควันเรือ ส่วนอีกหลายกลุ่มใช้ระบบตัวอักษรบนปล่องควัน เช่น กลุ่มเรือคุ้มกัน B7
หลังสงคราม
หลังจากสงคราม กองเรือไม่ได้ถูกแบ่งอัตลักษณ์ผ่านรูปแบบของแถบสีอีกต่อไป แต่ด้วยพื้นผิวโลหะจำนวนมากที่ถูกยึดติดกับปล่องควันของเรือ เรือผู้นำกองเรือหลายลำยังคงใช้สัญลักษณ์ขนาดใหญ่บนส่วนยอดของปล่องควันเรือ และเรือรองผู้นำกองเรือจะทาแถบสีดำที่หน้าน้อยกว่าผู้นำกองเรือรอบปล่องควันเรือ
รหัสดาดฟ้าเรือ
เรือบรรทุกอากาศยาน และเรือที่มีอากาศยานปฏิบัติการ จะมีการติดรหัสบนดาดฟ้าบินเพื่อช่วยระบุตัวตนของเรือสำหรับเครื่องบินที่จะลงจอด โดยจะอยู่ในตำแหน่งที่สามารถมองเห็นได้ชัดเจนในระยะไกลบนเส้นทางที่จะนำเครื่องร่อนลงจอด ซึ่งกองทัพเรือสหราชอาณาจักรใช้อักษรตัวเดียว (ปกติจะใช้จากอักษรตัวแรกของชื่อเรือ) สำหรับเรือบรรทุกอากาศยานและเรือขนาดใหญ่ที่มีอากาศยานปฏิบัติการ และตัวอักษรคู่ (โดยปกติจะใช้จากตัวอักษรชื่อเรือ) สำหรับเรือขนาดเล็กลงมา สำหรับกองทัพเรือสหรัฐที่มีกองเรือขนาดใหญ่ จะใช้หมายเลขที่เป็นส่วนหนึ่งของหมายเลขการจัดประเภทตัวเรือ (มีระบบคล้ายคลึงกันกับระบบหมายเลขชายธง)
รหัสดาดฟ้าเรือที่ใช้งานโดยเรือหลักของกองทัพเรือสหราชอาณาจักรประกอบไปด้วย
หมายเลขชายธงสากล
กองทัพเรือในเนโทและเครือจักรภพแห่งประชาชาติหลายชาติตกลงกันทีจะใช้งานระบบหมายเลขชายธงตามแบบของกองทัพเรือสหราชอาณาจักร ซึ่งตัวระบบนี้สามารถรับประกันได้ว่าในบรรดากองทัพเรือที่กล่าวมาข้างต้นหรือกองทัพเรือชาติอื่น ๆ นอกเหนือจากนี้ที่จะมาเข้าร่วมในภายหลัง จะได้ใช้ระบบหมายเลขชายธงที่ระบุตัวตนเฉพาะไม่ซ้ำกันอย่างแน่นอน ในขณะที่สหรัฐไม่เข้าร่วมการใช้งานระบบนี้ เนื่องจากเรือของกองทัพเรือสหรัฐมีการจำแนกประเภทด้วยระบบสัญลักษณ์การจัดประเภทตัวเรือ (Hull classification symbol) อยู่แล้ว
รายชื่อประเทศที่เข้าร่วมใช้ระบบหมายเลขชายธง พร้อมทั้งช่วงหมายเลขที่ใช้งาน ประกอบไปด้วย
ระบบหมายเลขชายธงขององค์การสนธิสัญญาแอตแลนติกเหนือ (NATO) ได้เพิ่มสัญลักษณ์ Y (จากคำว่า yard) เป็นสัญลักษณ์สำหรับ เรือลากจูง, ปั้นจั่นลอยน้ำ, ท่าเทียบเรือ และอื่น ๆ
กองทัพเรือสหราชอาณาจักร
กองทัพเรือสหราชอาณาจักรใช้อักษรเดี่ยว (ปกติจะใช้จากอักษรตัวแรกของชื่อเรือ) สำหรับเรือบรรทุกอากาศยานและเรือขนาดใหญ่ที่มีอากาศยานปฏิบัติการ และตัวอักษรคู่ (โดยปกติจะใช้จากตัวอักษรชื่อเรือ) สำหรับเรือขนาดเล็กลงมา
ชั้น Albion
ชั้น River
ชั้น Duke
ชั้น Invincible
ชั้น Queen Elizabeth
ชั้น Bay
ชั้น Tide
ชั้น Wave
ชั้น Fort Rosalie
กองทัพเรือเนเธอร์แลนด์
ชั้น De Zeven Provinciën
ชั้น Holland
เรือสนับสนุนการยกพลขึ้นบก
กองทัพเรือแคนาดา
ชั้น Halifax
กองทัพเรือเยอรมัน
ชั้น Braunschweig
เรือฟริเกตชั้น Sachsen
เรือสนับสนุนการรบ
กองทัพเรือฝรั่งเศส
ชั้น Mistral
ชั้น Horizon
ชั้น Aquitaine
ชั้น La Fayette
กองทัพเรือโปรตุเกส
ชั้น Vasco da Gama ชั้น Bartolomeu Dias
กองทัพเรืออินโดนีเซีย
กองทัพเรืออินโดนีเซียใช้รหัสสามตัวสำหรับเรือฟริเกตและเรืออู่ลำเลียงพลสะเทินน้ำสะเทินบกเท่านั้น ตัวอักษรมักจะประกอบไปด้วยตัวอักษรตัวแรก ตัวที่สาม และตัวที่สี่ (หรือตัวสุดท้าย) ของชื่อเรือ
ชั้น Ahmad Yani ชั้น Martadinata ชั้น Bung Tomo เรือคอร์เวตชั้น Fatahillah ชั้น Makassar ชั้น Cakra ชั้น Nagapasa
ปลาฉลามหางยาวหน้าหนู
โดยคำว่า superciliosus ที่ใช้เป็นชื่อวิทยาศาสตร์นั้น มาจากภาษาละตินคำว่า super หมายถึง "เหนือ" และ ciliosus หมายถึง "คิ้ว" อันหมายถึง ร่องที่อยู่เหนือดวงตา
ปลาฉลามหางยาวตาโต มีรูปร่างลักษณะเหมือนกับปลาฉลามหางยาวชนิดอื่นทั่วไป มีร่างกายสีเทาออกม่วงกลมกลืนไปกับสีของสภาพแวดล้อม มีดวงตากลมโตรูปลูกแพร์ขนาดใหญ่กว่าปลาฉลามหางยาวชนิดอื่น โดยมีเส้นผ่าศูนย์กลางถึง 10 เซนติเมตร นับว่าเป็นขนาดของตาของสัตว์โลกที่ใหญ่ที่สุดที่ไม่ใช่สัตว์จำพวกนก สันนิษฐานว่ามีไว้เพื่อปรับตัวให้เข้ากับสภาพของทะเลลึกที่มืดมิดที่มีปริมาณแสงน้อย นอกจากนี้แล้วยังสามารถที่ปรับอุณหภูมิในร่างกายให้อุ่นกว่าอุณหภูมิของน้ำที่อาศัยอยู่ โดยจะมีอุณหภูมิร่างกายอยู่ที่ 2-4 องศาเซลเซียส
ปลาฉลามหางยาวตาโต จัดเป็นปลาฉลามกินเนื้อที่มีขนาดใหญ่ชนิดหนึ่ง ขนาดเมื่อโตเต็มที่มีขนาดเฉลี่ยประมาณ 4.6 เมตร หรือเล็กกว่านี้ พบใหญ่ที่สุด 4.8 เมตร น้ำหนักประมาณ 360 กิโลกรัม
คาบสมุทรเดลมาร์วา
คาบสมุทรเดลมาร์วา (Delmarva Peninsula) คือคาบสมุทรขนาดใหญ่ทางชายฝั่งทิศตะวันออกของสหรัฐ อยู่ในรัฐเดลาแวร์และหลายส่วนทางชายฝั่งทิศตะวันออกของรัฐแมริแลนด์และรัฐเวอร์จิเนีย คาบสมุทรมีความยาว 170 mi และมีความกว้างตั้งแต่ 70 mi ใกล้ศูนย์กลาง และกว้าง 12 mi บริเวณคอคอดทางปลายทิศเหนือ และกว้างน้อยกว่านี้บริเวณปลายของแหลมชาลส์ คาบสมุทรมีขอบเขตติดกับอ่าวชีสอะพีกทางทิศตะวันตก, แม่น้ำเดลาแวร์, อ่าวเดลาแวร์ และมหาสมุทรแอตแลนติกทางทิศตะวันออก และแม่น้ำเอลก์รวมถึงคอคอดทางทิศเหนือ
ปลาฉลามหางยาวหน้าหนู
ปลาฉลามหางยาวตาโต อาศัยอยู่ในมหาสมุทรที่มีความลึกกว่า 500 เมตร น้ำมีอุณหภูมิเย็น พบได้ในหลายพื้นที่ทั่วโลก แต่จะพบได้บ่อยที่มหาสมุทรแอตแลนติก รวมถึงบางส่วนในมหาสมุทรแปซิฟิกและมหาสมุทรอินเดียด้วย
เป็นปลาที่มีความปราดเปรียวว่องไว ตื่นตัวอยู่ตลอดเวลา ล่าปลาขนาดเล็กและสัตว์น้ำต่าง ๆ กินเป็นอาหาร โดยใช้ครีบหางท่อนบนที่ยาวใหญ่นั้นตีไล่เหยื่อ เข้าสู่วัยเจริญพันธุ์เมื่ออายุได้ 12-13 ปีในตัวเมีย และ 9-10 ปีในตัวผู้ ลูกปลาเกิดใหม่มีความยาว 70-106 เซนติเมตร โดยเกิดเป็นตัวจากไข่ในช่องท้องของปลาตัวแม่
เป็นปลาฉลามอีกชนิดหนึ่งที่ถูกจับและใช้ประโยชน์ในทางการประมง และก็ถูกจัดให้เป็นหนึ่งใน 10 ชนิดของปลาฉลามที่ถูกคุกคามจนใกล้สูญพันธุ์ทั่วโลก
ชื่อของประเทศอินเดีย
สาธารณรัฐอินเดียมีชื่ออย่างสั้นสองชื่อทั้งในภาษาทางการและในการใช้งานในภาษาอังกฤษ "อินเดีย" และ "ภารตะ" ในมาตราหนึ่งของรัฐธรรมนูญอินเดียระบุว่า "อินเดีย ซึ่งคือภารตฺ พึงเป็นสหภาพแห่งรัฐ" ซึ่งตีความได้ว่า "อินเดีย" และ "ภารตะ" มีศักดิ์เท่ากันในฐานะชื่อโดยสั้นอย่างเป็นทางการของสาธารณรัฐอินเดีย
"ภารตะ", "ภารัต" หรือ "ภารตฺ" เป็นชื่อเรียกประเทศอินเดียในหลายภาษาทางการของอินเดีย เชื่อกันว่าได้มาจากชื่อของภารตะ บุตรแห่งทุศยันต์ในมหาภารตะ หรือมาจาก ภารตะ บุตรของพระฤษภนาถในความเชื่อไชนะ ส่วน "อินเดีย" มาจากชื่อของแม่น้ำสินธุ (ภาษาอังกฤษคือแม่น้ำอินดัส; Indus) และปรากฏใช้ในภาษากรีกตั้งแต่สมัยของเฮรอดอตัส (500 ปีก่อนคริสต์กาล) ก่อนจะปรากฏในภาษาอังกฤษเก่าอย่างน้อยในศตวรรษที่ 9
อินเดีย
คำในภาษาอังกฤษว่า "อินเดีย" มาจากภาษาἸνδικά (อินดิกา) เช่นในงานเขียนของนักประวัติศาสตร์มิกาสธินีส (Indica) หรือจาก Indía ผ่านทางการทับศัพท์เป็นภาษาละติน India
คำนี้มาจาก สินธุ ชื่อของแม่น้ำสินธุ และพื้นที่ราบลุ่มแม่น้ำ (ปัจจุบันคือแคว้นสินธ์ ในประเทศปากีสถาน) คำเทียบเท่าของ "สินธุ" ในภาษาเปอร์เซียเก่าคือ Hindu (ฮินดู) หลังกษัตริย์ดาริอัสที่หนึ่งปกครองสินธ์ได้ใน 516 ก่อนคริสต์กาล คำเทียบเท่าในตอนนั้นคือ Hinduš ในภาษาเปอร์เซียถูกนำมาใช้เรียกพื้นที่ด้านล่างของแม่น้ำสินธุ  เป็นไปได้ว่า สกีลักซ์แห่งการ์ยานดาผู้เดินทางสำรวจพื้นที่แถบแม่น้ำสินธุให้แก่กษัตริย์เปอร์เซียนำชื่อนี้มาจากเปอร์เซียและส่งผ่านไปยังกรีก คำว่า Indos  เพื่อแทนแม่น้ำสินธุปรากฏในภูมิศาสตร์ของเฮรอดอตัส พยัญชนะ /h/ ที่ตกไปในภาษากรีกอาจเป็นเพราะสำเนียงกรีกที่พูดในแถบเอเชียไมเนอร์  เฮรอดอตัสยังใช้คำว่า "Indian" ซึ่งดั้งเดิมเพื่อแทนผู้คนที่อาศัยอยู่ทางตอนล่างของแม่น้ำสินธุ ไปใช้แทนทั้งหมดที่อยู่ทางตะวันออกของเปอร์เซีย ทั้ง ๆ ที่เค้าไม่ทราบอะไรเกี่ยวกับภูมิศาสตร์ในแถบนั้นด้วยซ้ำ
ฮินด์ / ฮินดูสถาน
คำว่า ฮินดู (Hindū; ) และ ฮินด์ (Hind; ) มาจากแม่น้ำสินธุ จักรพรรดิแห่งอาร์เคเมนิด ดาริอัสที่หนึ่งพิชิตลุ่มแม่น้ำสินธุได้ในราว 516 ปีก่อน ค.ศ. ช่วงที่ซึ่งคำเรียกสินธุอย่าง "Hindush" (, H-i-du-u-š) ถูกใช้เรียกพื้นที่ตอนล่างของแม่น้ำสินธุ ชื่อนี้ยังปรากฏในอียิปต์ ซึ่งพบจารึกว่า 𓉔𓈖𓂧𓍯𓇌 (H-n-d-wꜣ-y) บนรูปปั้นของดาริอัสที้หนึ่ง ราว 500 ปี ก่อน ค.ศ.
ในภาษาเปอร์เซียยุคกลาง คำต่อท้าย "สตาน" หรือ "สถาน" (-stān; ) ได้ถูกเติมเข้ามาเพื่อใช้เรียกประเทศหรือดินแดน เกิดเป็นคำว่า "ฮินดูสตาน" หรือ "ฮินดูสถาน" (Hindūstān) ดังที่ปรากฏเรียกว่า Hindūstān ในจารึก Naqsh-e-Rustam ของจักรพรรดิแห่งซาสซานิด ชาปุระที่หนึ่งเมื่อ c. ค.ศ. 262
ภารตะ
ภารตะถูกเลือกเป็นชื่อแทนของอินเดียในปี 1950
วิษณุปุราณะ:
โฮดู
โฮดู (Hodu; הֹדּוּ; Hoddû) เป็นคำในภาษาฮีบรูไบเบิลใช้เรียกอินเดีย ปรากฏใน หนังสือเอสเธอร์ (מְגִלַּת אֶסְתֵּר, Megillat Esther) ของทานักค์ของยิว และพันธสัญญาเก่าของคริสต์ ใน Esther 1:1 และ 8.9 บรรยายว่า Ahasuerus (Xerxes) เป็นกษัตริย์แห่ง 127 แคว้น จาก Hodu (อินเดีย) ถึง เอธิโอเปีย.
มินจี
ก่อนเปิดตัว
มินจีเกิดเมื่อวันที่ 18 มกราคม ค.ศ. 1994 ที่โซล เป็นหลานสาวของกง อก-จิน (Gong Ok-jin) ตำนานนักเต้นเพลงพื้นบ้านของเกาหลี แต่มินจีเติบโตที่ควังจู และที่ควังจูมินจีได้เข้าร่วมประกวดการเต้นหลายเวที ทำให้คลิปการเต้นของเธอได้ถูกอัปโหลดลงเว็บไซต์ของค่าย YG Entertainment ซึ่งได้ไปเข้าตาของยัง ฮย็อนซ็อก ผู้ก่อตั้งค่าย เขาได้เรียกมินจีเข้ามาเซ็นสัญญาเมื่อปี 2005 ขณะอายุเพียง 11 ปี หลังจากนั้นมินจีก็ได้รับการฝึกฝนอย่างหนักเป็นเวลา 4 ปี
พ.ศ 2560 - ปัจจุบัน: เปิดตัวเป็นศิลปินเดี่ยว, มินิอัลบั้มแรก MINZY WORK 01 UNO, ปล่อยซิงเกิ้ล , เป็นลูกพี่ลูกน้องกับกงยู
ในมินิอัลบั้มแรก มี 6 เพลงเพราะอย่าง "NINANO", "Superwoman" , "ING" , "Beautiful Lie" , "NINANO (English Rap Ver.)" และ "Flashlight ที่ได้ Featuring กับ "Jay Park"
ซึ่งได้การตอบรับอย่างดีมาก จากอินเตอร์แฟน
เธอมาในลุคสาวหวาน ที่ประสบความสำเร็จจนถูก "Bnt Magazine" เชิญไปถ่ายแบบขึ้นปก และสัมภาษณ์
ว่าเธอได้พบกับ "กงยู" ในปี 2017 ที่ยิม ได้พูดคุยกัน แล้ว "กงยู" ก็ถามขึ้นมาว่า คุณอากง กับ หลานๆ เป็นอย่างไรบ้าง สุดท้ายคุยกันไปก็ทำให้รู้ว่าทั้งสองคนเป็นลูกพี่ลูกน้องกัน พ่อของ "กงยู" เป็นพี่ชายพ่อของมินจี "กงยู" อายุห่างกับมินจี 14 ปี ทั้งสองคงได้เจอกันช่วงที่ยังเป็นเด็กมากๆ ที่สำคัญมินจี ยังเป็นแฟนคลับ "กงยู" อีกด้วย
1994
อุทยานแห่งชาติลำคลองงู
อุทยานแห่งชาติลำคลองงู เป็นอุทยานแห่งชาติที่ตั้งอยู่ในอำเภอทองผาภูมิของจังหวัดกาญจนบุรีในประเทศไทย มีพื้นที่ 672.77 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2552 ในเขตอุทยานมีหน่วยพิทักษ์อุทยานแห่งชาติทั้งหมด 9 หน่วย
ประวัติ
กรมป่าไม้ได้รับข้อเสนอจากสโมสรโรตารีทองผาภูมิให้จัดตั้งพื้นที่ป่าสงวนแห่งชาติป่าเขาพระฤๅษีบ่อแร่แปลง 2 เป็นอุทยานแห่งชาติ เมื่อกรมป่าไม้พิจารณาแล้ว จึงจัดตั้งพื้นที่ป่าดังกล่าวให้เป็นอุทยานแห่งชาติตามพระราชบัญญัติอุทยานแห่งชาติ พ.ศ. 2504 ต่อมาใน พ.ศ. 2543 ได้มีข้อเสนอให้ดึงพื้นที่ที่จะส่งผลกระทบต่อการจัดตั้งอุทยานแห่งชาติ ออกจากพื้นที่เตรียมประกาศเป็นอุทยานแห่งชาติลำคลองงู และในวันที่ 25 ธันวาคม พ.ศ. 2552 อุทยานแห่งชาติลำคลองงูได้รับการประกาศจัดตั้งเป็นอุทยานแห่งชาติลำดับที่ 123 ของประเทศไทย
ภูมิศาสตร์
ภูมิประเทศเป็นเทือกเขาสลับซับซ้อนวางตัวในทิศเหนือ-ใต้ โดยเป็นส่วนหนึ่งของเทือกเขาตะนาวศรี ภูมิอากาศมีอากาศร้อนจัดในฤดูร้อน และหนาวจัดในฤดูหนาว เนื่องจากสภาพพื้นที่เป็นหุบเขาสลับซับซ้อน และเป็นเขตเงาฝน
ป่าไม้ในเขตอุทยานเป็นป่าเบญจพรรณและป่าดิบแล้ง และเป็นผืนป่าเดียวกันกับเขตรักษาพันธุ์สัตว์ป่าทุ่งใหญ่นเรศวร สัตว์ป่าในเขตอุทยานมีจำนวนลดลงเพราะชาวบ้านได้บุกรุกพื้นที่และถางป่าเพื่อเป็นแหล่งอาศัยและเพาะปลูก
ลูกชายฉันดูเหมือนจะเป็นเกย์
เนื้อเรื่อง
เรื่องราวเกี่ยวกับอาโอยามะ โทโมโกะ และลูกชายคนโตชื่อฮิโรคิ ฮิโรคิแอบเป็นเกย์แต่อายที่เปิดเผยเพศวิถี โดยไม่รู้เลยว่าแม่ของตนรู้อยู่แล้ว โทโมโกะยอมรับและสนับสนุนฮิโรคิ แต่ก็ไม่พูดกับฮิโรกิเรื่องนี้เพราะต้องการให้ฮิโรคิเปิดเผยเพศวิถีของตนด้วยความตั้งใจของตนเอง ตัวละครอื่น ๆ ได้แก่ ยูริ ลูกชายคนเล็กของโทโมโกะและน้องชายของฮิโรคิ ไม่สนใจในเรื่องรัก ๆ ใคร่ ๆ แต่ก็เป็นที่นิยมในหมู่เด็กผู้หญิง และรับรู้เรื่องเพศวิถีของพี่ชาย, อากิโยชิ สามีของโทโมโกะและพ่อของฮิโรคิและยูริ ที่มักเดินทางไปทำงานเป็นประจำ รักกลูกชายแต่บางครั้งก็พูดทำร้ายความรู้สึกของฮิโรกิโดยไม่ได้ตั้งใจเนื่องจากมุมมองเชิงลบและล้าหลังเกี่ยวกับรักร่วมเพศ, ไดโกะ เพื่อนร่วมชั้นของฮิโรคิที่ฮิโรคิแอบชอบ และอาซึมิ เพื่อนสมัยเด็กของฮิโรคิที่มีความรู้สึกชอบฮิโรกิแต่ไม่รู้ถึงเพศวิถีของฮิโรคิ
การตีพิมพ์
ซีรีส์มังงะแต่งเรื่องและวาดภาพโดยโองูระ เริ่มเผยแพร่ทางเว็บไซต์กังกังพิซิฟตั้งแต่วันที่ 16 สิงหาคม สิงหาคม พ.ศ. 2562 หนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 22 สิงหาคม พ.ศ. 2562 วางจำหน่ายถึงเล่มที่ 4 เมื่อเดือนธันวาคม พ.ศ. 2564
มังงะมีลิขสิทธิ์ในประเทศไทยโดยสำนักพิมพ์เดกซ์เพรส
ประเทศไทยใน พ.ศ. 2543
เหตุการณ์ที่เกิดขึ้นใน พ.ศ. 2543 (ค.ศ. 2000) ในประเทศไทย เป็นปีที่ 219 แห่งกรุงรัตนโกสินทร์ และเป็นปีที่ 55 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
การถ่ายภาพยนตร์ฉากสำคัญ
การถ่ายภาพยนตร์ฉากสำคัญ (principal photography) คือขั้นตอนของการถ่ายทำภาพยนตร์และละครโทรทัศน์ ซึ่งแตกต่างจากขั้นตอนก่อนการผลิตและขั้นตอนหลังการผลิต
บุคลากร
นอกเหนือจากทีมงานสร้างภาพยนตร์หรือละคร เช่น นักแสดง ผู้กำกับ ตากล้อง หรือวิศวกรเสียงและผู้ช่วยที่เกี่ยวข้อง (ผู้ช่วยผู้กำกับ ผู้ช่วยตากล้อง ช่างคุมแขนยื่น) ผู้จัดการกองถ่ายยังมีอำนาจชี้ขาดในการถ่ายทำ พวกเขามีหน้าที่รับผิดชอบในการถ่ายทำแต่ละวัน เช่น จัดการคิวถ่ายทำ จัดหาสถานที่ ทีมงานขนส่ง และจัดเลี้ยงอาหารในกองถ่าย
นอกจากนี้ยังจัดทำรายงานการถ่ายทำประจำวันเพื่อแสดงความคืบหน้าของการถ่ายทำ ซึ่งรวมถึงบทภาพพร้อมคำแนะนำสำหรับห้องตัดต่อเพื่อให้เกิดความต่อเนื่อง หน้าที่เพิ่มเติมระหว่างถ่ายทำได้แก่ ผู้ควบคุมบท ทำหน้าที่ควบคุมความต่อเนื่องในการถ่ายทำ และช่างภาพนิ่งทำหน้าที่ถ่ายภาพเพื่อใช้โปรโมตละครหรือภาพยนตร์
การเตรียมการ
การถ่ายภาพยนตร์ฉากสำคัญอาจถ่ายทำในสตูดิโอหรือในสถานที่จริง สำหรับสถานที่ขึ้นอยู่กับการเลือก ในขณะที่ถ่ายทำในสตูดิโอ การสร้างฉากอาจมีราคาแพง ค่าใช้จ่ายเป็นปัจจัยหลักเบื้องหลังการถ่ายทำในสถานที่ อย่างไรก็ตามการถ่ายทำกลางแจ้งต้องใช้ต้นทุนสูงกว่าเนื่องจากต้องขนทั้งอุปกรณ์และทีมงานไปยังสถานที่ถ่ายทำ
ประเทศทาจิกิสถานในโอลิมปิกเยาวชนฤดูร้อน 2014
ยิงธนู
ผลการแข่งขันดังนี้ :
กรีฑา
ผลการแข่งขันดังนี้ :
ยูโด
ผลการแข่งขันดังนี้ :
ยิงปืน
ผลการแข่งขันดังนี้ :
Megalocercus
Megalocercus เป็นสกุลของยูโรคอร์ดาตาที่อยู่ในวงศ์ Oikopleuridae
สปีชีส์ในสกุลนี้ ได้แก่:
ประเทศแทนซาเนียในโอลิมปิกเยาวชนฤดูร้อน 2014
ประเทศแทนซาเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติแทนซาเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศแทนซาเนียไม่ได้รับเหรียญรางวัล
ว่ายน้ำ
ผลการแข่งขันดังนี้ :
จุนจิ อิโต้: รวมเรื่องสยองขวัญญี่ปุ่น
จุนจิ อิโต้: รวมเรื่องสยองขวัญญี่ปุ่น เป็นซีรีส์ออริจินัลเน็ตแอนิเมชันญี่ปุ่น ผลิตโดยสตูดิโอดีนและกำกับโดยชิโนบุ ทางาชิระ ดัดแปลงจากผลงานมังงะแนวสยองขวัญหลายเรื่องของจุนจิ อิโต  เช่น ลูกโป่งหัวมนุษย์ฺ, โซอิจิ และ โทมิเอะ ฉายทางเน็ตฟลิกซ์ในเดือนมกราคม พ.ศ. 2566
การผลิตและการฉาย
ซีรีส์อนิเมะมีการประกาศสร้างในวันที่ 8 มิถุนายน พ.ศ. 2565 โดยประกาศว่าจะดัดแปลงจากผลงานมังงะของจุนจิ อิโตหลายเรื่อง เช่น ลูกโป่งหัวมนุษย์ฺ, โซอิจิ และ โทมิเอะ ซีรีส์อนิเมะกำกับโดยชิโนบุ ทางาฮาระ และผลิตโดยสตูดิโอดีน เขียนบทโดยคาโอรุ ซาวาดะ และแต่งดนตรีประกอบโดยยูกิ ฮายาชิ ซีรีส์อนิเมะฉายทางเน็ตฟลิกซ์ในวันที่ 19 มกราคม พ.ศ. 2566 เพลงเปิดชื่อเพลงว่า "Paranoid" ร้องโดย MADKID ส่วนเพลงปิดชื่อเพลงว่า ร้องโดย JYOCHO
เวทมนตร์
เวทมนตร์ หมายถึง ถ้อยคำศักดิ์สิทธิ์ที่ใช้บริกรรมเพื่อให้ความประสงค์ของตนสำเร็จ
เส้นขนานที่ 44 องศาใต้
เส้นขนานที่ 44 องศาใต้ คือวงกลมละติจูดที่ 44 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, มหาสมุทรอินเดีย, ออสตราเลเซีย, มหาสมุทรแปซิฟิก และ ทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 44° ใต้ลากผ่านพื้นที่ดังนี้: ! scope="col" width="125" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรแปซิฟิก ! scope="row" |🇳🇿 ! scope="row" style="background:#b0e0e6;" |มหาสมุทรแปซิฟิก ! scope="row" |🇳🇿 ! scope="row" style="background:#b0e0e6;" |มหาสมุทรแปซิฟิก ! scope="row" | ! scope="row" style="background:#b0e0e6;" |อ่าวกอร์โกวาดู ! scope="row" | ! scope="row" |🇦🇷 ! scope="row" style="background:#b0e0e6;" |มหาสมุทรแอตแลนติก
กฤษดา วงษ์แก้ว
กฤษดา วงษ์แก้ว เกิดวันที่ 29 เมษายน พ.ศ. 2531 เป็นกองกลางฟุตซอลชาวไทย และเป็นนักฟุตซอลทีมชาติไทย ผู้มีผลงานโดดเด่นจากการมีส่วนช่วยให้ทีมชาติไทยเข้าสู่รอบสองในฟุตซอลชิงแชมป์โลก 2012 ได้เป็นครั้งแรกในประวัติศาสตร์ ปัจจุบันเล่นให้กับนครปฐม ยูไนเต็ด ในไทยลีก โดยยืมตัวจากบลูเวฟ ชลบุรี
ประวัติ
วันที่ 21 ตุลาคม พ.ศ. 2555 กฤษดาเป็นหนึ่งในผู้ทำประตูให้แก่ทีมชาติไทยในนัดอุ่นเครื่องก่อนการแข่งขันฟุตซอลชิงแชมป์โลก 2012 เมื่อครั้งที่พบกับทีมชาติอียิปต์ ที่อาคารกีฬาเวสน์ 2 วันที่ 7 พฤศจิกายน กฤษดาในฐานะเพลย์เมกเกอร์หลักไม่ได้ลงแข่งเมื่อครั้งที่พบกับทีมชาติปารากวัยในการแข่งขันฟุตซอลชิงแชมป์โลก 2012 ที่อินดอร์สเตเดี้ยม หัวหมาก เนื่องด้วยติดโทษแบน อย่างไรก็ตาม ในวันที่ 11 พฤศจิกายน กฤษดาเป็นคนเดียวที่สามารถทำประตูให้แก่ทีมชาติไทย เมื่อครั้งที่พบกับทีมชาติสเปน ในรอบ 16 ทีมสุดท้าย ที่อาคารนิมิบุตร
วันที่ 4 มกราคม พ.ศ. 2566 กฤษดาได้บรรลุข้อตกลงในการยืมตัวไปเล่นให้กับนครปฐม ยูไนเต็ด ภายหลังจากจบการแข่งขันฟุตซอลไทยลีก ฤดูกาล 2565 โดยเป็นความฝันของกฤษดาที่อยากจะได้เล่นฟุตบอลอาชีพ ซึ่งจะเป็นการยืมตัวระยะสั้นเป็นเวลา 3 เดือน และช่วยให้ทีมสามารถเลื่อนชั้นขึ้นสู่ไทยลีกได้สำเร็จ ซึ่งในฤดูกาล 2566–67เขาก็ได้กลับมาร่วมกับทีมนครปฐม ยูไนเต็ดอีกครั้ง
คนดีนาทีสุดท้าย
"คนดีนาทีสุดท้าย" เป็นซิงเกิลของกลุ่มศิลปินดูโอ้ โฟร์-มด เป็นเพลงแรกจากอัลบั้มI AM Four Mod ในปี พ.ศ. 2555 โดยมีกานต์ ใหญ่สว่าง และระวี กังสนารักษ์ เป็นโปรดิวเซอร์ ในการทำเพลง ประพันธ์เนื้อร้องโดย เนติ ผ่องพุทธคุณ แต่งทำนองโดย มนต์ชัย สัตยเทพ และเรียบเรียงโดย ธนาคม พิทักษ์สงคราม ออกจำหน่ายในวันที 10 ตุลาคม พ.ศ. 2555
เป็นเพลงที่บ่งบอกถึงเรื่องของครอบครัว เพื่อน คนใกล้ชิด ก็ได้ ไม่จำเป็นต้องเป็นเรื่องของคนรัก ชาย-หญิงเสมอไป คือ คนเราจะทำอะไรดี ๆ ให้กัน อย่ารอให้เวลาล่วงเลยถึงนาทีสุดท้ายเลยค่ะ เราควรจะทำดีต่อกัน แสดงออกว่าเราแคร์และห่วงใยกันให้มากที่สุดดีกว่า
เจ้าวงศ์ แสนศิริพันธุ์
เจ้าวงศ์ แสนศิริพันธุ์ หรือ เจ้าโว้ง แสนศิริพันธุ์ เป็นอดีตสมาชิกสภาผู้แทนราษฎรคนแรกของจังหวัดแพร่ และเป็นอดีตสมาชิกขบวนการเสรีไทย
ประวัติ
เจ้าวงศ์ แสนศิริพันธุ์ เป็นบุตรชายคนเล็กของพระวิไชยราชา (เจ้าหนานขัติ แสนศิริพันธุ์) พระวิไชยราชานครแพร่ และอดีตเสนาคลังเมืองนครแพร่ (บุตรแสนเสมอใจ ขุนนางเค้าสนามหลวงนครแพร่ กับเจ้าพิมพา (สืบเชื้อสายมาจากเจ้าหลวงเทพวงศ์ เจ้าผู้ครองนครแพร่ องค์ที่ 2 แห่งราชวงศ์แสนซ้าย)) และเจ้าคำป้อ (ธิดาพญาประเสริฐชนะสงครามราชภักดี) มีเจ้าพี่ร่วมมารดา 1 คน คือเจ้าสุคันธา ไชยประวัติ และต่างมารดาอีก 4 คน สำเร็จการศึกษาจากโรงเรียนอัสสัมชัญ กรุงเทพฯ ท่านเป็นศิษย์เอกของภราดา ฟ.ฮีแลร์ และมีความสามารถในการพูด อ่านภาษาอังกฤษได้อย่างคล่องแคล่ว
เจ้าวงศ์ แสนศิริพันธุ์ ถึงแก่อนิจกรรม เมื่อวันที่ 6 พฤศจิกายน พ.ศ. 2513 สิริอายุรวม 72 ปี
ครอบครัว
เจ้าวงศ์ สมรสกับเจ้าน้อย แสนศิริพันธุ์ (สกุลเดิม บุตรรัตน์) (ธิดาเจ้าน้อยจุ๋งแก้ว และแม่นายมา บุตรรัตน์) มีบุตรชาย 1 คนคือ เจ้าสุนทร แสนศิริพันธุ์ สมรสกับนางจิรศักดิ์ และนางสุเนตรา มีบุตร-ธิดา คือ
และนอกจากนี้เจ้าวงศ์ ยังมีบุตร-ธิดา กับภรรยาอื่นๆอีกหลายคน ได้แก่
กิจการไม้สัก
เจ้าวงศ์ เริ่มทำงานเป็นสมุหบัญชีที่ห้างอิสต์เอเชียทีค บริษัทที่ได้รับสัมปทานป่าไม้เขตภาคเหนือ เมื่อศึกษาวิธีการทำงานและบริหารงานจนชำนาญแล้วจึงได้ลาออกมาประกอบอาชีพค้าไม้สัก เป็นผู้รับเหมางานจากห้างอิสต์เอเชียทีค และห้างบอมเบย์เบอร์มา อาชีพทำสัปทานไม้ท่านทำให้มีช้างใช้ในงานถึง 100 เชือก และรถลากไม้ไม่น้อยกวา 40 คัน ทำสัปทานไม้สักทั้งในจังหวัดแพร่และจังหวัดใกล้ จนร่ำรวยมหาศาล
ต่อมาท่านได้เลิกกิจการค้าไม้สักแล้วหันมาทำธุรกิจโรงบ่มใบยาสูบและไร่ยาสูบ แต่ไม่ประสบผลสำเร็จจึงได้เลิกกิจการ แล้วหันมาประกอบอาชีพทำสวนผลไม้ เช่น ปลูกทุเรียน เงาะ มังคุด ซึ่งเป็นสวนผลไม้รสดีแห่งเดียวในจังหวัดแพร่
งานการเมือง
ในปี พ.ศ. 2476 มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 ซึ่งให้ราษฎรเลือกตัวแทนตำบลละ 1 คน จากนั้นก็ให้ตัวแทนตำบลมาเลือกกันเอง ปรากฏว่าเจ้าวงศ์ แสนศิริพันธุ์ ได้รับเลือกเป็นสมาชิกสภาผู้แทนราษฎรคนแรกของจังหวัดแพร่ ขณะอายุได้ 32 ปี
กิจการสาธารณะ
เจ้าวงศ์ มิได้แตกต่างจากบิดาของท่านในเรื่องการศาสนา ท่านได้บริจาครถยนต์ให้วัดพระบาทมิ่งเมืองวรวิหาร บริจาคไม้สัก เงินทอง สร้างวัด โรงเรียน ศาลาการเปรียญ โบสถ์ วิหาร อยู่อย่างสม่ำเสมอ ท่านเล็งเห็นความสำคัญของการศึกษาจึงสนับสนุนลูกหลานให้เรียนชั้นสูงสุดถึงมหาวิทยาลัยทั้งในและนอกประเทศ รวมทั้งให้ทุนการศึกษาแก่นักเรียนโรงเรียนวนศาสตร์ (โรงเรียนป่าไม้) เป็นจำนวนมาก
บั้นปลายชีวิต
เจ้าวงศ์ แสนศิริพันธุ์ และครอบครัวต้องประสบชะตากรรม สูญสิ้นทุกสิ่งทุกอย่าง รวมทั้งคุ้มวิชัยราชาเพราะถูกรัฐยึด เนื่องจากมาตรการชำระภาษีในยุคนั้นจากการศึกษาวิเคราะห์หาสาเหตุที่เจ้าวงค์ต้องมีอันเป็นไปนี้ เป็นไปได้ว่า คงเป็นเพราะความสัมพันธ์แนบแน่นกับท่านปรีดี พนมยงค์ จึงทำให้ประสบชะตากรรมเช่นเดียวกับแกนทำขบวนการเสรีไทยคนอื่นๆ ที่ใกล้ชิดกับหัวหน้าที่ผิดเพี้ยนไปคือไม่ได้โดนฆ่าแบบนายเลียง ไชยกาล นายเตียง ศิริขันธ์ หรือนายทองอินทร์ ภูริพัฒน์ ฯลฯ ชีวิตในช่วงที่เหลือของท่านค่อนข้างอับเฉา ต้องใช้ชีวิตอย่างยากลำบากในประเทศลาว จนวาระสุดท้ายที่เสียชีวิตลงในปี พ.ศ. 2513 จนมีบางคนกล่าวว่า ถ้าโดนฆ่าตายแบบคนอื่นจะดีกว่า เพราะไม่ต้องทนทุกข์ทรมาน
สถานที่อันเนื่องชื่อ
โรงเรียนบ้านพันเชิง (วงศ์หล้าราษฎร์บำรุง)
ธนาคารเพื่อการลงทุนโครงสร้างพื้นฐานแห่งเอเชีย
ธนาคารเพื่อการลงทุนโครงสร้างพื้นฐานแห่งเอเชีย (Asian Infrastructure Investment Bank; ย่อ: AIIB) เป็นสถาบันการเงินระหว่างประเทศซึ่งมีวัตถุประสงค์ให้ความสนับสนุนแก่การจัดทำโครงสร้างพื้นฐานในภูมิภาคเอเชียแปซิฟิก
แฮมอแชฮร์
แฮมอแชฮร์ เป็นเมืองและเมืองหลักในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน โดยก่อตั้งขึ้นใน พ.ศ. 2553 จากการรวมหมู่บ้านเดฮ์บีด, เดฮ์พอกอฮ์, แดมแกนอต, แกลเอเยแอบบอซอบอด และแกลเอเยทีสฆอนี จากสำมะโน พ.ศ. 2549 เมืองนี้ (รวมหมู่บ้านที่ถูกรวม) มีประชากร 2,385 คน ใน 549 ครัวเรือน
ธนาคารเพื่อการลงทุนโครงสร้างพื้นฐานแห่งเอเชีย
บางคนมองว่า ธนาคารแห่งนี้มีขึ้นเพื่อเป็นคู่แข่งทางอำนาจการเงินและการเมืองกับสถาบันการเงินทั้งหลายที่อยู่ในความครอบงำของสหรัฐอเมริกาและญี่ปุ่น เช่น กองทุนการเงินระหว่างประเทศ ธนาคารพัฒนาเอเชีย และธนาคารโลก ส่วนสหประชาชาติเห็นว่า การก่อตั้งธนาคารแห่งนี้เป็น "การไต่เต้าทางการเงินเพื่อการพัฒนาอย่างยั่งยืน" อย่างไรก็ดี ธนาคารที่ตั้งขึ้นใหม่นี้มีขนาดเล็กเกินกว่าจะต่อกรกับสถาบันแห่งอื่น ๆ เล็กถึงขั้นมีเงินทุนเทียบได้เพียงหนึ่งในสามแห่งเงินทุนของธนาคารพัฒนาเอเชีย หรือไม่ถึงหนึ่งในสี่แห่งเงินทุนของธนาคารโลก ทั้งยังเล็กกว่าธนาคารเอกชนรายใหญ่จำนวน 18 แห่งในสหรัฐอเมริกา
Leptoclinides
Leptoclinides เป็นสกุลของยูโรคอร์ดาตาที่อยู่ในวงศ์ Didemnidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
ทัศนีย์ ชลหวรรณ
ผลงานเพลง
ชุด หยก (พ.ศ. 2534)
กิรตรา พรหมสาขา ณ สกลนคร
กิรตรา พรหมสาขา ณ สกลนคร ชื่อเล่น กิ เป็นอดีตนักร้องของวงดูโอชื่อ นีซ ซึ่งเป็นวงแรกของค่ายโดโจ ซิตี้ ระหว่างที่เป็นศิลปินที่ค่ายโดโจ ซิตี้ ได้มีผลงานเพลงออกมาสองอัลบั้ม และได้ถ่ายแฟชั่นในนิตยสาร Katch หลายเล่ม รวมถึงการเป็นพิธีกรในรายการ Katch Up และ รายการ Bo & Joyce
ประวัติ
กิรตรา พรหมสาขา ณ สกลนคร ชื่อเล่น กิ เป็นบุตรสาวของ กีรติ พรหมสาฃา ณ สกลนคร (เขียว คาราบาว) ในปี พ.ศ. 2541 ได้เข้าสู่วงการเพลงในสังกัด โดโจ ซิตี้ สังกัดในเครือเบเกอรี่มิวสิค ร่วมกับ อาภัสณี ศิริรัตน์อัสดร (คิท) ในชื่อ นีซ มีผลงานคือ อีพี "Niece" และอัลบั้มเต็มชื่อ "Merci Merci"
หลังจากออกอัลบั้ม "Merci Merci" กิ ได้เข้าศึกษาต่อระดับปริญญาตรีด้านการตลาดที่มหาวิทยาลัย Southern New Hampshire และได้ห่างหายไปจากวงการเพลง หลังจากนั้นในปี พ.ศ. 2548 ได้รับงานร้องเพลงโฆษณาให้กับค่ายสมอลล์รูม และกลายเป็นศิลปินในสังกัด มีผลงานเป็นอัลบั้มเดี่ยวอัลบั้มแรกในชื่อ "ไวท์" (White) ในปี พ.ศ. 2550
ในปลายปี พ.ศ. 2552 ได้มีผลงานอัลบั้ม EP ออกมาในชื่อ "Just a Comma, a Sway" เพื่อขายที่งาน Fat Festival ครั้งที่ 9
ในปี 2556 กิได้ขึ้นคอนเสิร์ตโดยเป็นแขกรับเชิญพิเศษที่รวบรวมศิลปินค่ายเบเกอรี่มิวสิค และค่ายโดโจ ซิตี้ อาทิศิลปินค่ายโดโจ โบ สุรัตนาวี สุวิพร (โบ ทีเค), นีซ, เอช, พิงค์ มิสเตอร์ซิสเตอร์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" วันที่ 29 มิถุนายน พ.ศ. 2556 และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556
Album "White" (พ.ศ. 2550)
"Ki Kiratra" กับอัลบั้มเดี่ยวชุดแรก "WHITE" (วางจำหน่าย 7 กุมภาพันธ์ 2550) ภายใต้สังกัดใหม่อย่างสมอลล์รูม หลังจากห่างหาย จากวงการเพลงไปนานหลายปี แนวเพลงในอัลบั้มจะเป็นแบบ Soul-Pop ฟังแล้วเพราะฟังแล้วเพลิน สำหรับอัลบั้มชุดนี้ กิ เป็นคน Design Style การร้องเพลงทั้งหมดเอง ซึ่งจะเห็นได้ชัดเจนเลยว่า กิ พัฒนาไปมากๆ แล้วก็สำหรับในส่วนของดนตรีในอัลบั้มนี้ ได้รับการเอาใจใส่ดูแลจากชาว Smallroom ไม่ว่าจะเป็นพี่รุ่ง พี่เชา หรือว่าพี่เจ และพี่ๆอีกหลายคนที่นี่ รวมทั้ง บอล จารุลักษณ์ และ รัฐ Tattoo Colour ก็มาช่วยเขียนเพลงหลายๆเพลงให้ กิ ด้วย
อัลบั้ม BACk 2 THE DOJO CITY พ.ศ. 2546
1.ใครคือคนนั้น / ศิลปิน ไทรอัมพ์ส คิงดอม 2.จินตนาการ / ศิลปิน มิสเตอร์ซิสเตอร์ 3.ดอกไม้ / ศิลปิน วงนีซ 4.อย่ายอมนะ / ศิลปิน วงเอช 5. DON"MAKE ME CRY/ ศิลปิน ไทรอัมพ์ส คิงดอม	 6.JUST DON"STOP / ศิลปิน วงนีซ 7.คิดถึงเธอ / ศิลปิน วงเอช 8.อยากร็ / ศิลปิน มิสเตอร์ซิสเตอร์ 9.อยากได้ / ศิลปิน ออย ช๊อกกิ้งพิ้งค์ 10.ตอบแทน / ศิลปิน ไทรอัมพ์ส คิงดอม 11.ข้อความ / ศิลปิน วงเอช 12.ดาว / ศิลปิน คริสติน มารี นีเวล
1.เขิน / ศิลปิน ไทรอัมพ์ส คิงดอม 2.ไม่รู้ / ศิลปิน วงเอช 3.เศษส่วน / ศิลปิน คริสติน มารี นีเวล 4.ปลอดภัย / ศิลปิน นีซ 5.ล่ำบึก / ศิลปิน ไทรอัมพ์ส คิงดอม 6.KISS / ศิลปิน คริสติน มารี นีเวล 7.ผ้าเช็ดหน้า / ศิลปิน ไทรอัมพ์ส คิงดอม 8.โอม / ศิลปิน วงเอช 9.ลายมือไม่สวย / ศิลปิน นีซ 10.อาม่าดุ / ศิลปิน มิสเตอร์ซิสเตอร์ 11.คืนนี้ขอหอม / ศิลปิน ไทรอัมพ์ส คิงดอม 12.BYE / ศิลปิน คริสติน มารี นีเวล
อัลบั้มอื่นๆ
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "อยากอยู่อย่างนี้ไปนาน ๆ " ของProject H ,"ไม่ชอบ ไม่ชอบ","ไปพัก" ของNiece และ "อยากบอกกับเธอว่ารักเธอ" ของออย "Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "ไม่รู้" ของProject H ,"บีบมือ"ของNiece ,"กันและกัน" ของTK และ "อยากได้" ของออย
Chelyosoma
Chelyosoma เป็นสกุลของยูโรคอร์ดาตาที่อยู่ในวงศ์ Corellidae
สปีชีส์ในสกุลนี้ ได้แก่:
ศิตา เมธาวี
ศิตา เมธาวี หรือ จ๋อม เกิดเมื่อวันที่ 22 ธันวาคม พ.ศ. 2515 เป็นนักแสดงชาวไทย
Agneziidae
Agneziidae เป็นวงศ์ของยูโรคอร์ดาตาที่อยู่ในอันดับ Phlebobranchia
ตำบลโสมเยี่ยม
ตำบลโสมเยี่ยม เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสมและตำบลนางัว
การปกครองส่วนภูมิภาค
ตำบลโสมเยี่ยมแบ่งการปกครองออกเป็น 6 หมู่บ้านได้แก่
การปกครองส่วนท้องถิ่น
ท้องที่ตำบลโสมเยี่ยม ประกอบด้วยองค์กรปกครองส่วนท้องถิ่น 1 แห่ง ได้แก่
รายชื่อผลงานของบริงมีเดอะฮอไรซัน
ต่อไปนี้เป็นรายชื่อผลงานของวงดนตรีร็อกชาวอังกฤษ บริงมีเดอะฮอไรซัน ในเดือนตุลาคม พ.ศ. 2553 ก่อนที่จะออกอัลบั้มชุดที่ 3 บริงมีเดอะฮอไรซัน มียอดจำหน่ายถึง 200,000 ชุดที่จำหน่ายทั่วโลก
เพลงเมื่อก่อตั้งวง/ไซด์พรอเจกต์
Myspace
เรือนทาส
เรือนทาส (Mystery of spirit) เป็นละครโทรทัศน์ไทยแนว พีเรียด สยองขวัญ สร้างจากบทประพันธ์ของ ญนันธร โดยค่าย เมคเกอร์เค กำกับโดย กฤษณ์ ศุกระมงคล นำแสดงโดย ธนพล จารุจิตรานนท์ และ กรณิศ เล้าสุบินประเสริฐ ร่วมด้วย กุลฑีรา ยอดช่าง,จอมยุทธ์ เหล่าเจริญพรกุล, จริยา แอนโฟเน่, วิทวัส สิงห์ลำพอง, ศิรประภา สุขดำรงค์, รังสิต ศิรนานนท์, สุภาพร วงษ์ถ้วยทอง และ ศิรพันธ์ วัฒนจินดา ออกอากาศทางช่อง 3 เอชดี ทุกวันศุกร์ เสาร์ เวลา 20.20 น. และวันอาทิตย์เวลา 20.30 น.
งานสร้าง
ละครเรื่อง เรือนทาส ได้ทำการฟิตติ้งหรือลองเสื้อผ้าของบรรดานักแสดงเมื่อช่วงเดือนมีนาคม พ.ศ. 2565 จนกระทั่งเดือนตุลาคม พ.ศ. 2565 ทางช่อง 3 ได้ปล่อยทีเซอร์แรกของละครเรื่อง เรือนทาส ออกมาให้ได้รับชม